VKB kyk vorentoe in honderdste bestaansjaar | Maroela Media
VKB kyk vorentoe in honderdste bestaansjaar
Foto verskaf deur VKB
Dit is vir die VKB Groep ŉ groot voorreg om ons 100ste bestaansjaar te vier. Die geskiedkundige mylpaal raak toenemend merkwaardig in ag genome ŉ markomgewing waar verandering die enigste konstante blyk te wees. Om ná ŉ eeu in ŉ bedryf steeds relevant tot die mark te wees, spreek van ŉ gefokusde strategie waar die vinger op die pols van die behoeftes van ons klante bly.
VKB het in hierdie eeu gegroei vanaf ŉ handjievol landbouprodusente in ŉ klein geografiese area, wat ŉ behoefte gehad het om ŉ koöperasie te stig wat hulle kon bystaan om noodsaaklike goedere en dienste te bekom, tot ŉ onderneming met ŉ voetspoor wat strek oor ŉ groot gedeelte van Suid-Afrika. ŉ Onderneming wat prominent geposisioneer is as een van die grootste rolspelers in landbou in Suid-Afrika.
ŉ Volhoubare landboubedryf asook -produsente was die ontstaansrede van VKB en is ongetwyfeld steeds die goue draad wat elke strategie aanmekaar weef. By VKB glo ons dat dit juis die rede is waarom ons steeds kan staatmaak op die lojale ondersteuning van mense wat juis die mees edele beroep gekies het om ŉ verskil in ons land en die wêreld te maak. Die VKB Groep se primêre doelwit is om die volledige waardeketting van landbouproduksie in Suid-Afrika te ontgin tot voordeel van die aandeelhouers.
Dit beteken dat VKB namens sy produsente hul insette, goedere, dienste en finansiering ekonomies wil verkry deur optimale benutting van hul kollektiewe volumes en dan op sy beurt die produsente toe te laat om op hul boerderybedrywighede te kan fokus. Dit is juis hier waar die sukses uit samewerking ontsluit word en dit verg ŉ vertrouensverhouding wat waarskynlik nie in enige ander bedryf geld nie. Die produksie van voedsel en vesel het omgesit in ŉ wetenskap en verg toenemend ŉ verhouding tussen rolspelers wat tegnologie en ontwikkeling in die mark navors, evalueer en aan die produsent beskikbaar stel, wat daaruit ŉ meer volhoubare boerdery kan bestuur.
Sekondêr tot die primêre strategie wil die VKB Groep bykomende waarde toevoeg tot die landbouprodukte wat in sy bedieningsgebied geproduseer word en daardeur seker maak dat die produsent maksimum voordeel uit die voedselwaardeketting put en daardeur sy regmatige aandeel daarin kry.
Besoek die webwerf: www.vkb.co.za
Besoek die Facebook-blad: https://www.facebook.com/vkblandbou/
Besoek ons by Sakeliga KragDag 2019
Kragdag promosie VKB
KragDag se jongmense – ŉ fondasie vir die volgende generasie